Informácia

 	 Ministerstvo zdravotníctva Slovenskej republiky podľa schválenej koncepcie reformy zdravotníctva začalo s transformáciou zdravotníckych zariadení podľa zákona č. 13/2002 Z. z. (transformačný zákon) už v roku 2002. V tomto roku boli premenené dve zdravotnícke zariadenia na neziskové organizácie poskytujúce všeobecne prospešné služby. V roku 2003 bolo premenených dvanásť zdravotníckych zariadení, v roku 2004 päť zdravotníckych zariadení a v roku 2005 päť zariadení (zoznam zariadení je v prílohe č. 3)

             Činnosť týchto  zdravotníckych zariadení možno hodnotiť kladne. Zlepšilo sa  poskytovanie zdravotnej starostlivosti, hospodárenie, znižovanie zadlžovania, respektíve dosahovanie hospodárskeho zisku. 
	Do konca roka 2006 ( podľa ustanovenia §  91 ods. 3 zákona č. 578/2004 Z. z.) bude transformovaných ďalších deväťnásť zdravotníckych zariadení na neziskové organizácie poskytujúce všeobecne prospešné služby (zoznam zariadení je v prílohe č. 2).

	V súčasnosti sa pripravuje transformácia dvatsaťjeden zdravotníckych zariadení na akciové spoločnosti. Stav je uvedený v prílohe č. 1. Predložená informácia dokumentuje aplikáciu prijatých reformných zákonov.